SET เช้านี้เสี่ยงย่อตัว หลังหุ้นตปท.แดงยกแผง จับตาแนวรับ 1,600 จุด
บล.กรุงไทย ซีมิโก้ มองแนวโน้ม SET เช้านี้ย่อตัว หลังตลาดหุ้นเอเชีย-ยุโรป ลบยกแผง จับตาแนวรับ 1,600-1,607 จุด
บล.กรุงไทย ซีมิโก้ มองแนวโน้ม SET เช้านี้ย่อตัว หลังตลาดหุ้นเอเชีย-ยุโรป ลบยกแผง จับตาแนวรับ 1,600-1,607 จุด
4 มิ.ย. 2564

นายถนอมศักดิ์ สหรัตน์ชัย ผู้ช่วยกรรมการผู้จัดการและหัวหน้าฝ่ายวิจัย บล.กรุงไทย ซีมิโก้ กล่าวว่า ตลาดหุ้นไทยเช้านี้น่าจะอ่อนตัวลง เป็นไปตามตลาดหุ้นอื่นในภูมิภาคเอเชียที่อ่อนตัวลง เนื่องจากนักลงทุนรอดูการรายงานตัวเลขการจ้างงานนอกภาคเกษตรเดือนพ.ค.ของสหรัฐในคืนนี้ หากออกมาดี อาจส่งผลให้ธนาคารกลางสหรัฐ (เฟด) ยุติการผ่อนคลายนโยบายทางการเงิน หรือ QE
ทั้งนี้บ้านเรา จับตาการทยอยฉีดวัคซีนโควิด-19 เริ่มวันที่ 7 มิ.ย.64 โดย AstraZeneca ยืนยันจะส่งมอบได้ตามกำหนด และติดตามการประชุมของกรมสนับสนุนบริการสุขภาพ (สบส.) กระทรวงสาธารณสุข เกี่ยวกับไทม์ไลน์การท่องเที่ยวแห่งประเทศไทย (ททท.) ซึ่งอาจมีการพิจารณาเลื่อนขึ้นมาให้เร็วขึ้น
รวมถึงการนำหุ้นธนาคารกสิกรไทย (KBANK) ออกจากการคำนวณของ MSCI ให้แนวรับไว้ที่ 1,600-1,607 จุด และแนวต้าน 1,625-1,640 จุด
 